הונג קונג

‏ ‏ הונג קונג (בסינית: 香港) היא טריטוריה אוטונומית סינית עם מערכת פוליטית וכלכלית ייחודית, הממוקמת על אי בשפך נהר הפנינה אשר נמצא מדרום לסין. הונג קונג היא מרכז עסקי חשוב ואחת הערים הצפופות בעולם. כלכלת הונג קונג מפותחת מאוד, והיא נחשבת לאחד מהמרכזים הפיננסיים המובילים בעולם. המערכת הפוליטית והכלכלית הייחודית של הונג קונג נובעת מכך שהיא הייתה בעבר מושבה בריטית. הונג קונג ידועה בזכות סצנת חיי הלילה התוססת שלה, המורשת התרבותית שלה, הסצנה הקולינרית המגוונת שלה, ואפשרויות השופינג הרבות שבה. קו הרקיע של הונג קונג, הכולל גורדי שחקים נישאים רבים ואורות ניאון רבים הוא מהאטרקציות הפופולריות ביותר של הונג קונג. לעיר מורשת תרבותית עשירה והיא כוללת בין היתר מקדשים עתיקים, שווקים מסורתיים, אתרים היסטוריים, מוזיאונים, גלריות ומרכזי תרבות רבים. להונג קונג סצנה קולינרית מוצלחת כאשר המטבח של הונג קונג נודע כיום ברחבי העולם בשל השילוב הייחודי שלו של השפעות סיניות ומערביות. כמה מהמנות המקומיות הפופולריות ביותר כוללות דים סאם, ואווז צלוי בסגנון הונג קונג. העיר מכילה גם מסעדות רבות בעלות כוכבי מישלן, המציעות מגוון חוויות קולינריות מהמטבח הקנטונזי קלאסי ועד מנות פיוז'ן חדשניות. בנוסף, העיר מכילה גם אפשרויות שופינג רבות, ותוכלו למצוא בה בין היתר מרכזי קניות גדולים, חנויות המוכרות מותגי יוקרה, ושווקים מקומיים שוקקים. הונג קונג מכילה גם שפע של אטרקציות בטבע. הפארקים ושמורות הטבע הרבים של הונג קונג מספקים שפע של הזדמנויות לטיולים רגליים, ופעילויות שונות בחיק הטבע. אטרקציות טבעיות פופולריות במיוחד כוללות את פסגת ויקטוריה, ממנה נשקף נוף פנורמי מרהיב של העיר, וכמו גם חצי האי סאי קונג אשר נודע במיוחד בזכות החופים המוצלחים שבו. == אזורים == == רקע כללי == === רקע היסטורי === בתקופת שלטון שושלת צ'ינג, צמצמה הממשלה את אפשרויות סחר החוץ במדינה. המסחר התקיים דרך נציג סיני, שהיה קונה סחורה בסכום מסוים, ומייצא בסכום גדול הרבה יותר. הדבר היווה בעיה למעצמות אירופה, שהמסחר בסין היווה בעבורן מקור כלכלי חשוב. עקב כך פתחו המעצמות במלחמות נגד סין. הבריטים פתחו במלחמה שכונתה מלחמת האופיום, שבסופה אילצו הבריטים את הסינים לחתום על הסכם משפיל שנקרא "חוזה נאנקינג", בו קיבלה בריטניה את האי הונג קונג לנצח נצחים מיד הסינים. לאחר כמה שנים במלחמת האופיום השנייה, קיבלו הבריטים לידם גם את חצי האי קאולון. הבריטים הפכו את האי לקולוניה (מושבה) בריטית ונמל חופשי, הדבר גרם לצפיפות אוכלוסין והממשלה הבריטית הבינה כי היא חייבת שטח נוסף. אז אילצו הבריטים את הסינים להחכיר להם את שאר שטח חצי האי קאולון ואיים נוספים, למשך 99 שנה. האזורים כונו הטריטוריות החדשות. קרוב לתאריך פקיעת הסכם השכירות, החלה ממשלת סין הקומנסטית במגעים עם ממשלת בריטניה, לקבלת שאר שטחי הונג קונג עם תום ההסכם. בשנת 1997 הוחזרה הונג קונג לממשלת סין, שהקימה בה "אזור מנהלי מיוחד", מעמד המקנה להונג קונג זכויות מיוחדות של ממשלה כמעט עצמאית. === שפה === להונג קונג שתי שפות רשמיות, שהן אנגלית וקנטונזית. קנטונזית היא ניב של השפה הסינית, המדובר בעיקר בחבל גואנגדונג שנקרא בעבר קנטון, ומכאן שמה. רוב התושבים בהונג קונג מדברים שפה זו. אך מרבית התושבים לא יגלו בעיות מיוחדות בתקשור בשפה האנגלית, בעיקר באזורים המסחריים בהונג קונג. בבתי הספר בהונג קונג לימודי האנגלית מתחילים בגיל צעיר מאוד. למרות זאת, תושבים רבים יחושו שלא בנוח לדבר באנגלית, וישתדלו להימנע מכך. אבל לא יהיה לכם קשה להסתדר באנגלית, אנשי מכירות, נהגי מוניות, פקידים ועובדי מקומות תיירות מדברים אנגלית סבירה. מנדרינית, השפה הרשמית של סין, אינה מדוברת בהונג קונג כמעט בכלל. עם זאת יש לזכור כי מאז החזרת הבעלות לידי סין, מנדרינית היא באופנה, ואנשים רבים לומדים אותה, כך שיש לכם סיכוי טוב למצוא מי שמדבר את השפה. שלטים בהונג קונג, כתובים בשתי השפות, סינית (מסורתית) ואנגלית. === פסטיבלים וחגים לאומיים === ראש השנה הסיני - ראש השנה הסיני חל בעונת החורף, בדרך כלל כחודש אחרי חנוכה. בתקופה זו העסקים שובתים למשך שלושה ימים, והרחובות כולם מלאים חג. מדי יום מתבצעות תהלוכות ענק ברחוב, ובליל ראש השנה מתבצע מופע זיקוקים מרהיב מעל גורדי השחקים של הונג קונג, מופע שמושך אליו המוני תיירים. למרות שזה לכאורה הזמן האידאלי לבקר בהונג קונג (גם מבחינת מזג אויר, וגם הטיסות הרבה יותר זולות), יש לזכור כי מרבית העסקים - מה שכולל גם חנויות ומסעדות - סגורים בימי החג, וייתכן כי הנאתכם תפגם מעט. אם כי, אתרי התיירות הפופולרים - פתוחים, ולשם שינוי ריקים יותר - יתרון משמעותי. פסטיבל עששיות האביב - בתקופה זו, מואר פארק ויקטוריה בהרבה עששיות סיניות מסרתיות, אם אתם כבר נמצאים בהונג קונג, זה עשוי להיות נחמד לבקר שם בתקופה זו. === דמוגרפיה === ==== יהדות הונג קונג ==== === אקלים === החורף בהונג קונג הוא קריר אבל בשום פנים לא קר מדי. הטמפרטורה הנמוכה ביותר היא 10° צלזיוס. הקיץ הוא חם ולח מאוד. הלחות בחודשי הקיץ יכולה להגיע ל-95% לחות. החורף בהונג קונג אינו מרובה גשמים, ולכן הוא הזמן המתאים ביותר לבקר. תקופת חנוכה היא תקופה בדרך כלל יפה, השמש נעימה והגשם נדיר. אם אתם חושבים להגיע בזמן זה, כדאי לבדוק באתר אל-על לגבי מבצעים המוצעים בדרך כלל בתקופת ראש השנה הסינית, אם כי בראש השנה הסינית רוב העסקים סגורים למשך שלושה ימים. הקיץ בהונג קונג מרובה גשמים, סופות טרופיות המכונות טייפון - זמן מאוד לא נעים. התקופה נמשכת בדרך כלל מיוני לספטמבר. == מוקדי עניין == תוכלו לקרוא אודות מוקדי עניין בולטים ברחבי הונג קונג במדריכי המשנה העוסקים באזורי העיר. == קניות == === מטבע === המטבע הרשמי של הונג קונג הוא הדולר ההונג קונגי וסימנו הבין-לאומי הוא HKD. להלן קישורים לאתרים חיצוניים מהימנים בהם תוכלו לדעת מהו שער החליפין הנוכחי של הדולר ההונג קונגי ביחס לשקל וביחס למטבעות בולטים שונים בעולם: בדרך כלל שווי ההמרה הוא 7.8 HKD ל 1 USD. הכסף בהונג קונג מונפק בידי שלושה בנקים, וזאת הסיבה שהגדלים לא שווים, ויש כמה סוגים לכל שטר. שטרות 10$ - ירוק (נייר) או סגול (נייר פלסטיק). 20$ - כחול. 50$ - ירוק. 100$ - אדום. 500$ - חום. 1000$ - זהב. מטבעות 10$ - עגול, צבע ברונזה וכסף. 5$ - עגול, צבע כסף. 2$ - עגול גלי, צבע כסף. 1$ - עגול, צבע כסף. 50c - עגול, זהוב. 20c - עגול, זהב. 10c - עגול, זהב. == הגעה == להונג קונג רשויות הגירה משלה, שלא נשלטות על ידי סין. אי לכך, רוב התיירים (כולל הישראלים) לא צריכים ויזה כדי להיכנס להונג קונג, ולשהות בה שלושה חודשים. אולם יש לזכור, כי תצטרכו ויזה לסין אם ברצונכם לעבור מהונג קונג לסין. === בטיסה === להונג קונג נמל תעופה חדשני ומפואר, שנחשב כבר חמש שנים רצופות לטוב ביותר בעולם. נמל התעופה נקרא "נמל התעופה הבין-לאומי הונג קונג" (HKIA) או "צַ'אפּ לַאפּ קוֹק", על שם האי המלאכותי שעליו נבנה שדה התעופה. שדה התעופה מקיים מאות טיסות כל יום. וטיסות ישירות מתקיימות להונג קונג ממרבית ערי העולם. מישראל יוצאות ארבע טיסות שבועיות על ידי אל על, ויש גם טיסות לא ישירות בחברות זרות. מנמל התעופה גם יוצאות טיסות יומיות אל תוך ערים בסין עצמה (אם כי זול יותר לטוס משנג'ן). (אתר האינרנט של שדה התעופה) אירפורט אקספרס היא רכבת שעושה את הדרך משדה התעופה לאי הונג קונג ב-23 דקות בלבד! לבד מתחנת הונג קונג, הרכבת עוצרת גם בקאולון, בצינג יי ובמרכז התערוכות "אסיה וורלד אקספו". לבד מהיותה מהירה, הרכבת נוחה מאוד, עם מקום נרחב להנחת המזוודות. תוכלו להמשיך עם עגלות המטען של שדה התעופה עד לדלתות הרכבת ממש. גם בהגעתכם תוכלו להוציא את המזוודות אל עגלות קטנות שנמצאות בחוץ. תוכלו לקחת מונית, או לחלופין להשתמש ברכבת התחתית MTR. מחירי הנסיעה (בדולר הונג קונגי) הם 100$ למבוגר ו-60$ לילד (עד גיל 11) או פנסיונר (60+). תוכלו גם לקנות כרטיס הלוך ושוב, שתקף לאותו יום בלבד, ב-180$ למבוגר, ו-110$ לילד ופנסיונר. אם יש לכם כרטיס אוקטופוס (ראו להלן) תוכלו לחזור באותו יום בלא תשלום כלל. חברת MTR מציעה כרטיס חופשי לשלושה ימים. הכרטיס נקרא Airport Express Tourist Octopus 3-Day Hong Kong Transport Pass, ותוכלו לקנות אותו בעמדת המודיעין (Information) שבתחנת הרכבת. הכרטיס מאפשר שתי נסיעות באירפורט אקספרס, ונסיעות חינם ב-MTR למשך שלושה ימים. מחירו של הכרטיס הוא 300$. תוכלו גם לקנות כרטיס עם נסיעה אחת בלבד באיפורט אקספרס במחיר 220$. כאשר אתם קונים את הכרטיס, ילקח מכם 50$ פיקדון, אותו תוכלו לקבל חזרה בתחנת שדה התעופה (או בכל תחנת MTR אחרת) עם החזרת הכרטיס. Airbus חברת אֶירבַּס מפעילה שירות אוטובוסים אל ומתוך שדה התעופה. האוטובוסים נוחים פחות, אין בהם הרבה מקום למזוודות, והם איטיים בהרבה. אולם אם כסף הוא הגורם המכריע, סביר להניח כי תעדיפו את האוטובוסים. נסיעה ב-A21 לרחוב נתן בקאולון, תעלה לכם 33$ בלבד, לעומת 100$ ברכבת, כזכור. אם תרצו לחסוף אפילו יותר, תוכלו לקחת את קווי E במקום קווי A, הם אמנם מאריכים את הדרך בעשרים דקות, כיון שהם עוברים בטונג צ'ונג שבלנטאו, אבל זולים בהרבה. ( לרשימת הקווים היוצאים משדה התעופה לחצו כאן ) מונית אם אתם שלושה בני אדם או יותר, ייתכן כי כדאי לשקול ברצינות לקיחת מונית, הנסיעה לאי הונג קונג תעלה לכם 300$ בלבד! לרשימת המחירים למגוון יעדים בהונג קונג לחצו כאן (קובץ PDF). מעבורת סמוף לשדה התעופה ישנו רציף המקיים שירות מעבורות סדיר, אל מגוון יעדים בסין ובמקאו. פרטים באתר שדה התעופה. === במעבורת === להונג קונג שירות מעבורות סדיר למקאו ולמבחר יעדים בסין. להלן רשימת הרציפים העיקריים. טרמינל המעבורת למקאו Macau Ferry Terminal. הנמצא בסנטרל ברחוב 202 Connaught Road. סמוך לבנין הIFC. מרציף זה יוצאות מעבורות כל רבע שעה למקאו. וכן מעבורות לשנג'ן לטרמינל פו יונג - לא בשבתות ובימי ראשון. המעבורות מופעלות על ידי חברת טורבו ג'ט. מחירים ולוח זמנים ניתן לראות באתר החברה. טרמינל המעבורת לסין China Ferry Terminal. הנמצא בקאולון ברחוב 33 Canton Road (ברכבת ה-MTR תחנת Tsim Sha Tsui MTR exit A1). ברציף זה עובדות שתי חברות ספנות. צ'ו קונג ספנות Chu Kong Shipping המקיימת נסיעות למגוון יעדים במחוז גואנדונג עד גואנגג'ואו (חוץ מגואנגג'ואו עצמה). באתר החברה ניתן לקבל טבלת מחירים ולוח זמנים. עולם חדש מעבורת ראשונה New World First Ferry. המקיימת נסיעות למקאו כל חצי שעה. טבלת מחירים ולוח זמנים ניתן למצוא באתר החברה. === ביבשה === להונג קונג 5 מעברי גבול עם סין. מעבר הגבול לואוהו (Luo Hu) המעבר הפופולרי והפעיל ביותר. חציית מעבר הגבול לואוהו לסין, תביא אותכם לשנדז'ן, אחת מהערים המפותחות ביותר בסין. (זכרו כי למעבר לסין יש צורך בויזה). מעבר הגבול פתוח כל יום מ-6:30 בבוקר ועד 12:00 בלילה. כדי לעבור בו יש להציג דרכון ואשרת מעבר (ויזה). לתושבי חלק ממדינות העולם תהיה אפשרות להנפיק ויזה במקום, אולם לא לישראלים או לאמריקאים. הנסיעה מהונג קונג וקאולון למעבר הגבול לואוהו יכולה להיות בכמה דרכים. הדרך הנוחה ביותר היא לקחת את רכבת ה-KCR East Rail מתחנת צים שה צוי שבקאולון. לרכבת ישנם שני סוגי כרטיסים. כרטיס למחלקה רגילה - לא כדאי בשעות העומס. וכרטיס למחלקה ראשונה. ההפרש הוא בדיוק כפול. רכבות יוצאות בערך כל שש דקות. לקבלת לוח תעריפים לחצו כאן. מעבר הגבול בלוק מה צ'או (Lok Ma Chau - 落馬洲) אם פיספסתם את המעבר בלואוהו, תוכלו לעבור בלוק מה צ'או שבחואנג גאנג - הפתוח 24 שעות ביממה. ניתן להגיע למעבר גם באמצעות ה-KCR East Rail. יש לשים לב לקחת את הרכבת המגיעה ללוק מה צ'או. להונג קונג מערכת תחבורה מפותחת ביותר, הכוללת רכבות תחתיות, אוטובוסים, חשמליות ומוניות. === במעבורת === להונג קונג מערכת גדולה מאוד של קווי מעבורות, המחברים בין האיים והמקומות השונים. שתי חברות מפעילות את הקווים. האחת, והגדולה מביניהם, היא הסטאר פרי. להלן רשימת קווי החברה קו סנטרל-צים שה צוי יוצא מרציף סטאר פרי בסנטרל, הנמצא ליד בנין ה-IFC, ומגיע אל רציף הסטאר פרי ב"הרבור סיטי" שבצים זה צוי, קאולון. בקו זה תוכלו לראות את הנוף המדהים של נמל ויקטוריה. למעבורת זו שתי קומות, הסיפון העליון עולה 2.20$, והתחתון 1.70$, אין הרבה הבדל ביניהם ולכן כדאי לקחת את התחתון. קו סנטרל-צים זה צוי מזרח קו מהיר לצים שה צוי. אם זמנכם חשוב קחו אותו. קו ואן צ'אי-צים שה צוי יוצא מרציף ואן צ'אי לרציף סטאר פרי שבצים שה צוי. מחיר הנסיעה 2.20$. קו סנטרל-הונג הם מחיר 5.30$. בהונג הם נמצאת גם תחנת הרכבת KCR, משם יוצאות רכבות לגואגג'ואו. קו ואן צ'אי-הונג הם מחיר 5.30$. קרוז לתיירים סיבוב בכל התחנות המפורטות לעיל, מיוחד לתיירים. מידע נוסף באתר החברה. חברה נוספת שמקשרת בעיקר בין האיים השונים היא ניו ורלד - פירסט פרי. להלן רשימת קוי החברה קו סנטרל-צ'אונג צ'או מידע נוסף ראו בערך צ'אונג צ'או. קו סנטרל-מוי וו הקו המחבר את הונג קונג עם האי לנטאו. קו סנטרל-יונג שואו ואן הקו המחבר בין הונג קונג לאי למה. כמו גם קווים נוספים למקומות אחרים. ללוח זמנים וטבלת מחירים לכל היעדים ראו באתר החברה. גם כאן תוכלו להשתמש בכרטיס האוקטפוס (ולקבל הנחות בקווים מסוימים), או לחלופין לקנות כרטיס חד פעמי. שימו לב, כי לחלק מהמעבורות ישנו גם קו מהיר, שעולה כמעט כפול, אבל עושה את הדרך בחצי זמן. == תחבורה == === ברכבת תחתית === הדרך הנוחה והמהירה ביותר לנוע בהונג קונג, היא הרכבת התחתית. אולם מה שתרויחו במהירות, תפסידו בנוף ובמחיר. הרכבת התחתית בהונג קונג נקראת MTR, שזה בעצם קיצור של Mass Transit Railway - רכבת לתחבורה ציבורית. (לאתר החברה) ל-MTR חמישה קווי רכבת תחתית בהונג קונג. קו האי (Island Line) הוא הקו הכחול. קו זה חוצה את האי הונג קונג לרוחבו, מהסנטרל ועד לצ'אי וואן. קו צואן וואן (Tsuan Wan Line) הוא הקו האדום, הקו מחבר את הונג קונג וקאולון (הוא עובר מתחת למים), ומגיע עד לצואן וואן שבטריטוריות החדשות. קו טונג צ'ונג (Tung Chung Line) הוא הקו הכתום. קו זה הוא חדש יחסית, והוא מחבר את הונג קונג עם האי לנטאו. הקו יוצא מתחנת הונג קונג שבבנין ה-Ifc, ומגיע לשכונה החדשה טונג צ'ונג בכ-30 דקות בלבד. מקו זה יוצאת גם הרכבת לדיסנילנד (צבע ורוד), אותה יש לקחת מתחנת סאני ביי (תחנה אחת לפני הסוף). שני הקווים הנותרים הם קווים בקאולון ובטריטוריות החדשות. האחד הוא קו צואנג קווה או (Tsuang Kwa O Line) - הקו הסגול. והשני הוא קו קוון טונג (Kwun Tong Line) הוא הקו הירוק. הקו בצבע תכלת הוא האירפורט אקספרס. הקו המזרחי (East Rail), הוא הקו הנוסע מצים שה צוי שבקאולון, אל מעבר הגבול עם סין בלואוהו, ואל מעבר הגבול בחואנג גאנג (ראה לעיל). מתוכננת גם תחנה בסנטרל, אולם לעת עתה היא עוד לא נפתחה. הקו המערבי הוא המחבר את קאולון עם מערב הטריטוריות החדשות. וקו מה או שאן (Ma On Shan) משמש את תושבי הטריטוריות החדשות. ישנה גם רכבת קלה שאת קוויה תוכלו לראות פה. ב-MTR אפשר לשלם בכרטיס האוקטפוס, או לחלופין לקנות כרטיס לנסיעה בודדת, תוכלו לקנות גם שני כרטיסים ויותר, אך זה לא משנה את המחיר. כרטיסי ילדים ופנסיונרים, עולים בדרך כלל חצי מחיר. בכל תחנות הMTR יש סניף של בנק הנג סנג (Hnag Sang Bank), בתור תיירים זה לא ממש ישרת אותכם, אבל תוכלו להשתמש בו כמקום מפגש מצוין, כיון שיש אחד כזה בכל תחנה (חוץ מתחנת הונג קונג שב-IFC), וקל מאוד למצוא אותו. === במונית === הנסיעה במונית ברחבי הונג קונג, היא נוחה, נקיה, מהירה (בדרך כלל) וזולה (יחסית). בשנת 2003 הם הוכרזו כזולות ביותר מבין הערים הגדולות בעולם. המוניות בהונג קונג מחולקות לשלושה צבעים. אדום בהונג קונג, קאולון וחלק משטחי הטריטוריות החדשות (למשל שה-טין), ירוק בטריטוריות החדשות וכחול באי לנטאו. המחירים במוניות האדומות מתחילים ב-15$ למשך שני הקילומטרים הראשונים, ואחריהם 1.4$ לכל 200 מטר או לכל עצירה של דקה. בטריטוריות החדשות המונה מתחיל מ-12.5$ למשך 2 הקילומטרים הראשונים, ועולה ב-1.2$ לכל 200 מטר או לאחר דקת עצירה. בלנטאו המונה מתחיל ב-12$ למשך 2 הקילומטרים הראשונים, ועולה ב-1.2$ לכל 200 מטר או לאחר דקת עצירה. זכרו שכדי לעבור מהונג קונג לקאולון, תאלצו לחצות את הים במנהרה, ולהוסיף כסף. יש שתי מנהרות אחת מהירה יותר שעולה 10$, והשנייה זולה יותר ועולה 5$. אם המונית בה אתם נוסעים שייכת לצד השני, תאלצו לשלם לנהג גם עבור החזור במנהרה. לחלופין, תוכלו לקחת מונית שהגיעה מהמקום אליו אתם רוצים לנסוע, לדוגמה אם אתם בקאולון חפשו מונית שבאה מהונג קונג. אבל אל תדאגו לא תצטרכו לחפש יותר מדי, נהגי המוניות ישמחו להדריך אותכם היכן למצוא מונית שכזו. אם חשבתם לפרוט את השטרות שלכם במונית, דעו שנהגי המוניות לא תמיד יפרטו שטר של 500 או 1000, אבל שטר של 100 בהחלט שכן. נהגי המוניות מדברים בדרך כלל אנגלית מספקת, אבל לא כדאי לסמוך על זה, במיוחד לא מחוץ לאי הונג קונג. גם למשל רחוב קונדואיט יקרא בפיהם קונדק, והסיכויים שהם יבינו אותכם אם תבקשו לנסוע לקונדואיט, הם קלושים. === במכונית === לשכור רכב בהונג קונג, זו טעות. דמי השכירות יקרים, חנייה היא כמעט ולא בנמצא, הדרכים לא ממש ברורים והנסיעה היא בצד ימין. אם בכל זאת תרצו לעשות זאת, תצטרכו רישיון בין-לאומי, והמחיר הוא בערך 600$ ליום גם לרכבים קטנים. === בחשמלית === חברת החשמליות של הונג קונג מפעילה מערכת של חשמליות דו-קומתיות לאורך קו החוף המערבי של האי הונג קונג, מאז 1904. חשמליות אלו הפכו לאחד מסמלי העיר. אמנם חשמליות הם לא בדיוק דבר מהיר, אבל מצד שני אם תחשבו את הנסיעה לרוחב הונג קונג, המחיר הזול ביותר (2$ בלבד! לכל כיוון) ועל החוויה, זה בהחלט משתלם. החשמליות יוצאות מהקצה המערבי של הונג קונג (שאונג ואן) לאורך החוף עד לטאי קו שינג, כשבדרכם עוברים ליד מקומות עניין רבים. באתר החברה תוכלו לראות רשימת מקומות עניין, אליהם תוכלו להגיע על ידי לקיחת החשמלית. חשמלית נוספת שלא עונה לדרישות המחיר, היא חשמלית הפסגה - Peak tram, חשמלית זו כבר מזמן איננה שימושית, והיא פועלת לשירות התיירים בלבד. הנסיעה אמנם לא ממש נוחה, אבל אין דרך מהנה יותר כדי לעלות לפסגת ויקטוריה. המחיר אמנם די מרתיע (33$ הלוך-חזור), אבל שווה לשלם, הנסיעה עצמה חושפת אותכם לנוף עוצר נשימה. === באוטובוס === להונג קונג ארבע חברות אוטובוס. Kowloon Motor Bus Citybus New World First Bus New Lantao Bus הרבה מהאוטובוסים הם בעלי שתי קומות, המחירים בדרך כלל נוחים, והתשלום נעשה באמצעות כרטיס האוקטפוס, או במטבעות מדויקות, זכרו! לא תקבלו עודף!. מחירים וקווים תוכלו לראות באתרי החברות. חוץ מאלה ישנם גם מינבוסים רבים, המחולקים לפי אזורים, שימו לב לא להתבלבל, אם מישהו אמר לכם מיניבוס קו 3, זה מאוד תלוי על איזה אזור הוא דיבר. במיניבוסים אי אפשר לעמוד, ולכן לפעמים המיניבוס לא עוצר כלל, כיון שאין יותר מקומות ישיבה. === כרטיס האוקטפוס (Octopus) === כרטיס האוקטפוס, הוא הכרטיס החשוב ביותר בשבילכם אם תרצו להסתדר בצורה הנוחה ביותר בהונג קונג. בכרטיס זה תוכלו לשלם כמעט לכל אמצעי התחבורה (חוץ ממוניות), לקנות מוצרים בסוּפֶּר, לקנות בגדים בחלק מהרשתות הגדולות (כמו Bosini או Giordano) ואפילו לקנות קפה בסניפי סטארבאקס. לרשימת כל המקומות בהם ניתן להשתמש בכרטיס ראו כאן הכרטיס פועל די דומה לכרטיס אשראי. ברגע שאתם קונים אותו, תדרשו לשלם 150$, שהם למעשה 50$ פיקדון ומאה לשימושכם. אם אתם ילדים (עד גיל 11) או פנסיונרים (מגיל 60), תדרשו לשלם 70$ בלבד, כאשר 50 מתוכם הם פיקדון, כרטיסים אלו גם מקנים הנחות גדולות יותר ברכבות התחתיות. גם אם לא השתמשתם בכל הכסף, תוכלו תמיד להחזיר את הכרטיס ולקבל את הכסף חזרה. הכרטיס הוא כרטיס אלקטרוני, והוא פועל על ידי הנחתו על פד מיוחד שנושא את אותו האיור שעל הכרטיס עצמו. ברוב הפדים גם תוכלו לראות כמה נשאר לכם בחשבון הכרטיס. לבד היותו נוח ושימושי, הוא גם מקנה הנחות ברכבות התחתיות, ובמקומות נוספים. השימוש בכרטיס מוגבל כמובן לסכום הכסף שהכנסתם לתוכו, אבל תוכלו להיכנס לחוב חד פעמי של עד 50$ (שזה בעצם סכום הפיקדון שהכנסתם). לדוגמה אם היה לכם 5$ בכרטיס ונסעתם נסיעה של 12$, הכרטיס יתעדכן אוטומטית ל-7$, ולא תוכלו להשתמש בו עד שתטעינו אותו שוב. לאחר שתטעינו, נאמר 50$, הכרטיס יתעדכן ל-43$. את הכרטיס ניתן לרכוש בכל תחנת MTR ו KCR, או סניף 7Eleven (וכן מקומות נוספים). שם גם תוכלו להטעין מחדש את הכרטיס - הטעינה מתבצעת בכפולות של חמישים בלבד (כלומר 50 או 100 או 150 וכו'), וניתן להטעין עד סכום של 1000$. יש גם מכונות טעינה, הנמצאות בתחנות הרכבת התחתית, ובכמה מהחנויות. לרשימת כל המקומות בהם תוכלו להטעין את כרטיסכם ראו כאן מומלץ לקנות את הכרטיס עם הנחיתה בהונג-קונג בנמה"ת בדוכן ה-MTR. == חשוב לדעת == === הקונסוליה הישראלית === ישראל הקונסוליה הכללית של ישראל בהונג קונג‏, ‎כתובת: 18 Harcourt Road, Hong Kong.‏, ☎ ‎852-2-8217500., דוא"ל: info@hongkong.mfa.gov.il ‏ שעות פעילות: שני-שישי: 9:30 עד 12:30. === סכנות פוטנציאליות === ==== פשע ==== ==== הונאות תיירים ==== ==== תאונות דרכים ==== ==== שחיתות ==== ==== טרמפים ==== ==== אסונות טבע ==== === נגישות תקשורתית === ==== גישה לאינטרנט ==== ==== טלפונים ניידים ==== ==== טלפונים קוויים ==== ==== שירותי דואר ==== == ראו גם == == הערות שוליים ==